钦定古今图书集成/历象汇编/乾象典/第080卷 > 《田家五行》 > 《论飞禽》
## 钦定古今图书集成/历象汇编/乾象典/第080卷 > 《田家五行》 > 《论飞禽》

谚云：“鸦浴风，鹊浴雨，八八儿洗浴断风雨。”

鸣鸠有还声者谓之“呼妇”，主晴；无还声者谓之“逐妇”，
主雨。

海燕忽成群而来，主风雨。谚云：“乌肚雨白肚风
赤，老鸦含水叫。”雨则未晴，晴亦主雨。老鸦作此声者
亦然。

《鸦叫早》。主雨多。

夜间听《九逍遥鸟》叫，卜风雨。谚云：“一声风，二声雨，三
声四声断风雨。”

《鹳鸟》“仰鸣则晴，俯鸣则雨。”

冬寒天，雀群飞，翅声重，必有雨雪。

鬼车鸟，即是九头虫，夜听其声出入，以卜晴雨。自北
而南，谓之出窠，主雨；自南而北，谓之归窠，主晴
𪃮叫。谚云：“朝𪃮晴，暮𪃮雨。”
夏秋间，雨阵将至，忽有白鹭飞过，雨竟不至，名曰截
雨。

《家》鸡“上宿迟，主阴雨。”

母鸡背负鸡雏，谓之《鸡跎儿》，主雨。